Lichtenrade
Lichtenrade a zo ur c'harter (alamaneg Ortsteil) en arondisamant Tempelhof-Schöneberg e Berlin. Betek 2001 e oa ul lodenn eus Tempelhof. 10,1 km² eo gorread Lichtenrade. E miz Even 2008 e oa annezad 49 451 ennañ (stankter : 4 896 annezad/km²).

Istor
Meneget e voe evit ar wech kentañ e 1375 gant an anv Lichtenrode. Da vare Prusia e oa ur gumun emren e distrig Teltow ha kendeuzet e voe eBerlin e 1920. Da vare an Eil Brezel-bed e oa ul lodenn eus kamp-kreizennañ Sachsenhausen e Lichtenrade. Azalek 1941 e voe bac'het prizonidi eus Ukraina er c'hamp. E-pad ar Brezel yen e oa e Berlin ar C'hornôg. War an harzoù etre Lichtenrade ha Brandenburg e tremene Moger Berlin (1961 - 1989).

Lec'hiadur
E bannlev su Berlin emañ Lichtenrade, tost ouzh Schönefeld (distrig Dahme-Spreewald), Blankenfelde-Mahlow ha Großbeeren (an daou diwezhañ e distrig Teltow-Fläming). Stok ouzh Marienfelde, Mariendorf ha Buckow (distrig Neukölln) eo.

Treuzdougen
Linenn S-Bahn S2 e ti-gar Schichauweg hag e hini Lichtenrade.

Skeudennoù

Tud brudet
Christian Fiedler (1975), c'hoarier mell-droad
Klaus Wowereit (1953), politikour, maer Berlin

Notennoù

Levrlennadur
Barbara Gehrts: "Nie wieder ein Wort davon?". Union Verlag, Stuttgart, 1975, ISBN 3-423-07813-8

 

Karterioù Berlin